**Leietaker (klubbens/skolens ledelse) plikter å påse at de kun bruker trenere/lærere som fyller krav som Stavanger kommune har satt i ordensreglene.**

**På grunn av egen sikkerhet, bør leietaker disponere egen nødtelefon.**

**Trenerne/lærerne skal være 100% i stand til å klare seg i en ulykkessituasjon uten hjelp fra hallens personal.**

**Alarmplanen skal øves på i nødvendig omfang.**

**ULYKKER**

Den av de ansvarlige som er mest kompetent, **skal** lede førstehjelpen. Hvem dette er må de ansvarlige bli enige om før treningen/timen starter. Er dette ikke gjort skal den av de ansvarlige som oppdaget den skadde først, være leder.

Den som har oppdaget den som er skadet, vurderer skadens omfang og beordrer noen til å alarmere de andre ansvarlige trenere/lærere som skulle være tilstede i hallen hvis skaden/tilstanden til utøveren skulle være alvorlig. Ta straks til med behandling.

Er personen bevisstløs men puster, skal en legge han/henne i stabilt sideleie.

Har personen sluttet å puste, må en straks sette i gang med munn til munn metoden.

Kjenner en heller ikke puls må en straks sette i gang med full hjerte-lunge-redning.

Samtidig må en annen person straks ringe 113 etter hjelp. Si fra hva som har hent, hvor og hvilken inngang ambulansen må komme til for å unngå trapper. Når en må varsle sykehus, varsler en også politiet. Beordre en person til å få fatt i vaktmester.

*Når vaktmester kommer er det fremdeles trener/lærer som har ansvaret redningsaksjonen, men vaktmester kan yte nødvendig assistanse.*

***I noen tilfeller kan vaktmester arbeide på plasser med så mye støy at han/hun ikke vil høre telefonen****.*

Gi ordre til noen om å holde nysgjerrige borte. NB! De ansvarlige skal ta seg av den skadde.

Gi ordre til en person om å stå ute og ta imot ambulansen for å vise raskeste vei til den skadde. Når ambulansen kommer skal en om nødvendig hjelpe til med behandlingen av den forulykkede.

Dersom den forulykkede ikke er ved bevissthet, skal redningsleder være med i ambulansen eller kontakte sykehuset.

Redningsleder skal skrive rapport og varsler sin nærmeste overordnede som skal kontakte foresatte. Kopi av rapporten skal leveres hallen. Skriving av rapport med kopi til hallen, skal også gjøres ved mindre skader og ved tilløp til skader.

De involverte har taushetsplikt og skal ikke svare på forespørsel fra media og andre. Media henvises til ledelsen for klubben/skolen eller idrettssjef i Stavanger kommune.